
VENDIM

Nr. 919, datë 25.11.2020
PËR DISA NDRYSHIME DHE SHTESA NË VENDIMIN NR. 187, DATË 8.3.2017, TË KËSHILLIT TË MINISTRAVE, “PËR MIRATIMIN E STRUKTURËS DHE TË NIVELEVE TË PAGAVE TË NËPUNËSVE CIVILË/NËPUNËSVE, ZËVENDËSMINISTRIT DHE NËPUNËSVE TË KABINETEVE NË DISA INSTITUCIONE TË ADMINISTRATËS PUBLIKE”, TË NDRYSHUAR
Në mbështetje të nenit 100 të Kushtetutës, të pikës 2, të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, të pikës 2, të nenit 7, të ligjit nr. 152/2013, “Për nëpunësin civil”, të ndryshuar, të ligjit nr. 9584, datë 17.7.2006, “Për pagat, strukturat dhe shpërblimet e institucioneve të pavarura kushtetuese dhe institucioneve të tjera të pavarura të krijuara me ligj”, të ndryshuar, të nenit 84, të ligjit nr. 97/2016, “Për organizimin dhe funksionimin e prokurorisë në Republikën e Shqipërisë”, të nenit 64, të ligjit nr. 98/2016, “Për organizimin e pushtetit gjyqësor në Republikën e Shqipërisë”, dhe të ligjit nr. 88/2019, “Për buxhetin e vitit 2020”, të ndryshuar, me propozimin e Kryeministrit, Këshilli i Ministrave

VENDOSI:

1. Në vendimin nr. 187, datë 8.3.2017, të Këshillit të Ministrave, të ndryshuar, bëhen ndryshimet dhe shtesat, si më poshtë vijon: 

a) Në pikën 1/1:

i. fjalët “... administrata gjyqësore e gjykatave të shkallës së parë dhe të gjykatave të apelit, administrata e prokurorive pranë gjykatave të shkallës së parë dhe pranë gjykatave të apelit ...” zëvendësohen me fjalët “... nëpunësit civilë gjyqësorë dhe nëpunësit civilë të prokurorisë”;
ii. shtohet emërtesa “Qendra e Teknologjisë së Informacionit për Sistemin e Drejtësisë”. 
b) Në fund të pikës 1/2 shtohet emërtesa “Shkolla Shqiptare e Administratës Publike (ASPA)”. 
c) Në shkronjën “a”, të pikës 1/3:

i. shtohet emërtesa “Autoriteti Kombëtar i Veterinarisë dhe Mbrojtjes së Bimëve”;

ii. emërtesa “Shkolla Shqiptare e Administratës Publike”, hiqet. 
ç) Në shkronjën “b”, të pikës 1/3, emërtesa “Drejtoria e Përgjithshme e Shërbimit Kombëtar për Rininë” zëvendësohet me “Agjencia Kombëtare e Rinisë”. 
d) Në pikën 4/1, fjalët “Përjashtohen nga ky përjashtim nëpunësit e Agjencisë Kombëtare të Shoqërisë së Informacionit” zëvendësohen me “Përjashtohen nga ky parashikim nëpunësit e Agjencisë Kombëtare të Shoqërisë së Informacionit dhe të Qendrës së Teknologjisë për Sistemin e Drejtësisë”. 

dh) Pas pikës 4/18 shtohet pika 4/19, me këtë përmbajtje: 
 “4/19. Në Drejtorinë e Përgjithshme të Akreditimit, titullari i institucionit dhe, për njësitë teknike të përmbajtjes nëpunësit civilë në pozicionet, “Drejtor drejtorie”, “Përgjegjës sektori” dhe “Specialist”, në masën 15 000 (pesëmbëdhjetë mijë) lekë.”.
e) Pika 7/1 ndryshohet, si më poshtë vijon: 
 “7/1. Kategoritë e pagave të pozicioneve të punës së nëpunësve civilë gjyqësorë në gjykatat e apelit dhe gjykatat e shkallës së parë, si dhe nëpunësve civilë të prokurorisë në prokuroritë pranë gjykatave të apelit me juridiksion të përgjithshëm dhe gjykatat e shkallës së parë me juridiksion të përgjithshëm, janë sipas lidhjes nr. 4/1, që i bashkëlidhet këtij vendimi dhe pjesë përbërëse e tij.”.
ë) Pas pikës 7/4 shtohet pika 7/5, me këtë përmbajtje: 

 “7/5. Kategoritë e pagave dhe shtesat për kushte pune të pozicioneve të punës së nëpunësve për emërtesat “Specialist” dhe “Drejtor ekzekutiv” në Qendrën për Teknologjinë e Informacionit për Sistemin e Drejtësisë, janë sipas lidhjes nr. 4/5, që i bashkëlidhet këtij vendimi dhe është pjesë përbërëse e tij.”.

f) Në lidhjen nr. 4, që përmendet në pikën 7: 

i. në rreshtin e parë të kolonës “Pozicioni”, emërtesa “Kancelar i Gjykatës së Lartë”, hiqet;

ii. në fund të rreshtit të tretë të kolonës “Pozicioni” shtohet emërtesa “Kancelar i Gjykatës së Lartë”;

iii. në rreshtin e pestë të kolonës “Pozicioni” shtohet emërtesa “Kryesekretar gjyqësor”;

iv. në rreshtin e gjashtë të kolonës “Pozicioni” shtohet emërtesa “Sekretar gjyqësor”;

v. shtohet një rresht me këtë përmbajtje: 

	Këshilltar ligjor jomagjistrat në Gjykatën e Lartë
	Paga bruto fillestare e gjyqtarit të gjykatës së shkallës së parë, pa përfitimet e tjera financiare, sipas referimeve të ligjit për statusin e gjyqtarëve dhe prokurorëve në Republikën e Shqipërisë
	Sipas përcaktimeve të ligjit përkatës për organizimin e pushtetit gjyqësor në Republikën e Shqipërisë


g) Në rreshtin e gjashtë të lidhjes nr. 5, që përmendet në pikën 8, shtohet emërtesa “Menaxher trajnimi në Shkollën Shqiptare të Administratës Publike (ASPA)”. 
gj) Në lidhjen nr. 6, që përmendet në pikën 9, emërtesat “Drejtor drejtorie në drejtoritë e përmbajtjes në Shkollën Shqiptare të Administratës Publike” dhe “Menaxher trajnimi në Shkollën Shqiptare të Administratës Publike”, hiqen.
h) Në lidhjen nr. 6/6, që përmendet në pikën 9/6:

i. shtohet rreshti, me këtë përmbajtje: 

	Këshilltar në kabinetin e Shefit të Shtabit të Përgjithshëm të FA.
	III-a
	1


ii. në rreshtin e pestë të kolonës “Pozicioni”, emërtesa “Këshilltar në kabinetin e Shefit të Shtabit të Përgjithshëm të FA”, hiqet.

i) Në lidhjen nr. 7/1, pjesa I, që përmendet në pikën 10/1:

i. në rreshtin e parë të kolonës “Pozicioni”, shtohet emërtesa “Dirigjent kori”;
ii. në rreshtin e katërt të kolonës “Pozicioni”, emërtesa “Dirigjent kori”, hiqet. 
j) Në lidhjen nr. 9, që përmendet në pikën 12, emërtesat “Drejtor i agjencive rajonale të shërbimit veterinar dhe mbrojtjes së bimëve”, “Titullar i qendrave rajonale rinore”, “Përgjegjës sektori në agjencitë rajonale të shërbimit veterinar dhe mbrojtjes së bimëve”, “Përgjegjës sektori në qendrat rajonale rinore”, “Specialist në agjencitë rajonale të shërbimit veterinar dhe mbrojtjes së bimëve” dhe “Specialist në qendrat rajonale rinore”, hiqen. 

2. Efektet financiare, që rrjedhin nga zbatimi i këtij vendimi për vitin 2020, të përballohen nga fondet e secilit institucion, për këtë vit dhe të fillojnë:

a) nga data e hyrjes në fuqi të këtij vendimi, për nëpunësit civilë të prokurorisë, Gjykatën e Lartë, Shkollën Shqiptare të Administratës Publike, Drejtorinë e Përgjithshme të Akreditimit, Shtabin e Përgjithshëm të Forcave të Armatosura dhe Teatrin Kombëtar të Operës, Baletit dhe Ansamblin Popullor;

b) nga momenti i emërimit të nëpunësve, për Qendrën e Teknologjisë së Informacionit për Sistemin e Drejtësisë, Autoritetin Kombëtar të Veterinarisë dhe Mbrojtjes së Bimëve dhe Agjencinë Kombëtare të Rinisë;

c) nga momenti i përcaktimit nga Këshilli i Lartë Gjyqësor të kategorive të kancelarëve bazuar në ngarkesën dhe nivelin e çdo gjykate, për nëpunësit civilë gjyqësorë të gjykatave të apelit dhe gjykatave të shkallës së parë;

ç) nga momenti i fillimit të funksionimit të plotë të Autoritetit Kombëtar të Veterinarisë dhe Mbrojtjes së Bimëve dhe Agjencisë Kombëtare të Rinisë, për, përkatësisht, agjencitë rajonale të Shërbimit Veterinar dhe Mbrojtjes së Bimëve dhe Shërbimin Kombëtar për Rininë. 
Ky vendim hyn në fuqi pas botimit në Fletoren zyrtare. 
KRYEMINISTËR
Edi Rama
Lidhja nr. 4/1

KATEGORITË E PAGAVE TË POZICIONEVE TË PUNËS SË NËPUNËSVE CIVILË GJYQËSORË NË GJYKATAT E APELIT DHE GJYKATAT E SHKALLËS SË PARË, SI DHE NË PROKURORITË PRANË GJYKATAVE TË APELIT ME JURIDIKSION TË PËRGJITHSHËM DHE GJYKATAT E SHKALLËS SË PARË ME JURIDIKSION TË PËRGJITHSHËM
	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS TË PUNËS

PAGA E GRUPIT

	Pjesa I – Niveli i parë i gjykatave të apelit dhe gjykatave të shkallës së parë, si dhe i prokurorive pranë gjykatave të apelit dhe gjykatave të shkallës së parë, sipas përcaktimit përkatësisht të KLGJ-së dhe Prokurorit të Përgjithshëm

	Kancelar.
	II-a
	1

	Drejtor drejtorie 

Ndihmësligjor në gjykatat e apelit
	II-b
	1

	Kryesekretar
Përgjegjës sektori
	III-a
	1

	Përgjegjës sektori 
	III-a/1
	1

	Sekretar gjyqësor
Sekretar në sekretarinë e prokurorisë
Specialist
	III-b
	1 ose 2

	Specialist
	IV-a
	1 ose 2, ose 3

	
	IV-b
	

	Pjesa II – Niveli i dytë i gjykatave të apelit dhe gjykatave të shkallës së parë, si dhe i prokurorive pranë gjykatave të apelit dhe gjykatave të shkallës së parë, sipas përcaktimit përkatësisht të KLGJ-së dhe Prokurorit të Përgjithshëm

	Kancelar
Ndihmësligjor në gjykatat e apelit
	II-b
	1

	Drejtor drejtorie
	III-a
	1

	Kryesekretar
Përgjegjës sektori
	III-a/1
	1

	Sekretar gjyqësor
Sekretar në sekretarinë e prokurorisë
	III-b
	1 ose 2

	Specialist
	IV-a
	1 ose 2, ose 3

	
	IV-b
	

	Pjesa III – Niveli i tretë i gjykatave të apelit dhe gjykatave të shkallës së parë, si dhe i prokurorive pranë gjykatave të apelit dhe gjykatave të shkallës së parë, sipas përcaktimit përkatësisht të KLGJ-së dhe Prokurorit të Përgjithshëm

	Ndihmës ligjor në gjykatat e apelit
	II-b
	1

	Kancelar
	III-a
	1

	Kryesekretar 

Përgjegjës sektori
	III-b
	1

	Sekretar gjyqësor
Sekretar në sekretarinë e prokurorisë
Specialist
	IV-a
	1 ose 2, ose 3

	Specialist
	IV-b
	1 ose 2, ose 3


Lidhja nr. 4/5

KATEGORITË E PAGAVE DHE SHTESAT PËR KUSHTE PUNE TË POZICIONEVE TË PUNËS SË NËPUNËSVE PËR EMËRTESAT “SPECIALIST” DHE “DREJTOR EKZEKUTIV” NË QENDRËN PËR TEKNOLOGJINË E INFORMACIONIT PËR SISTEMIN E DREJTËSISË
	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS TË PUNËS

PAGA E GRUPIT
	SHTESA PËR KUSHTE PUNE

	Drejtor ekzekutiv
	II-b
	1
	20.000

	Specialist
	III-b
	1 ose 2
	25.000


4

